Carolus IV (imperator)
Carolus IV Luxemburgensis (Pragae die 14 Maii 1316 - ibidem die 29 Novembris 1378) fuit rex Bohemiae et Sacri Romani Imperii imperator.

Vita 
Carolus IV fuit filius Ioannis Luxemburgensis, filii imperatoris Henrici VII, et uxoris eius Elisabethae, filiae regis Bohemiae Venceslai II. Carolo fuit in baptismate nomen Venceslaus, quod in confirmatione eius a Carolo, Francorum rege, mutatum est, apud quem Lutetiae pueritiae rudimenta peregit.

Puer in Francia et Italia studuit. Anno 1333 in Bohemiam rediit. Mortuo patre coronatus est 2 Septembris 1347 ab archiepiscopo Pragense Arensto in regem Bohemiae corona sancti Venceslai, quam ipse fieri fecerat.

Anno 1348 Carolus praeclaram Universitatem Carolinam Pragae condidit, eodem anno fundavit Urbem Novam Pragensem atque arcem Carlsteinensem. Anno 1357 imperator posuit primarium lapidem in fundamento novi pontis Pragensis in litore Multaviae prope monasterium sancti Clementis in Vetere Urbe Pragensi. 

Die 5 Aprilis 1355 coronatus est Romae in imperatorem Romanorum, cum eo etiam coronata est in imperatricem uxor eius Anna Svidnicensis. Anno 1356 scripsit Bullam Auream, quae fuit lex fundamentalis Sacri Romani Imperii. 

Sepultus est cum uxoribus suis in Ecclesia cathedrali Sancti Viti in arce regia Pragensi.

Carolus de linguarum litterarumque scientia sua haec scripsit: "Ex divina autem gracia non solum Boemicum, sed Gallicum, Lombardicum, Teutunicum et Latinum ita loqui, scribere et legere scivimus."

Familia 

Carolo IV quattuor uxores erant:
 anno 1323–1348 Bianca de Valois (1316 nata, 1348 mortua)
 anno 1349–1353 Anna de Bavaria (1329 nata, 1353 mortua)
 anno 1353–1362 Anna Svidnicensis (1339 nata, 1362 mortua)
 anno 1363–1378 Elisabetha de Pomerania (1346 aut 1347 nata, 1393 mortua)

Liberi 
Carolo IV undecim liberi erant:

 cum uxore prima Bianca:
 Margarita (1335 nata, 1349 mortua), uxor Ludovici I, regis Hungariae
 Catharina (1342 nata, 1395 mortua), uxor Rudolphi IV et Ottonis de Bavaria
 cum uxore secunda Anna:
 Venceslaus (1350 natus, 1351 mortuus)
 cum uxore tertia Anna:
 Elisabetha (1358 nata, 1373 mortua), uxor Albrechti III Habsburgis
 Venceslaus (1361 natus, 1419 mortuus), rex Bohemiae et S.I.R. 
 cum uxore quarta Elisabetha:
 Anna (1366-1394), uxor Ricardi II, regis Angliae
 Sigismund (1368-1437), rex Bohemiae Hungariaeque, S.I.R. imperator
 Ioannes de Gorlicio (1370 natus, 1396 mortuus), dux Gorlicii
 Carolus (1372 natus, 1373 mortuus)
 Margarita (1373 nata, 1410 mortua), uxor Ioannis III Hohenzollern
 Henricus (1377 natus, 1378 mortuus)

Opera 
Vita Caroli - curriculum vitae suae
Bulla Aurea

 Magister Theodoricus (pictor aulae Caroli IV)
 Petrus Parlerius (architectus et sculptor aulae Caroli IV)

Notae

Nexus externi 

 Littera fundationis Universitatis Carolinae Pragensis 
 Vita Caroli Magni 
 

Imperatores Romani Sacri
Reges Bohemiae
Incolae Cechiae
Nati 1316
Mortui 1378
Autobiographi
!
Thermae Carolinae
Sigismundus (imperator)